Jere Heikkinen

Jere Heikkinen (s. 15. marraskuuta 2003) on suomalainen pesäpalloilija. Heikkinen on  Superpesiksessä pelaavan kasvattajaseuransa Sotkamon Jymyn sopimuspelaaja. Kaudella 2023 hän kuitenkin edustaa vuokrasopimuksella Ykköspesiksessä pelaavaa Haminan Palloilijoita. Heikkinen voitti junioriurallaan kolme B-poikien SM-kultaa. Hän pelaa sisäpelissä kotiuttajana ja ulkokentällä polttolinjassa. Heikkisen sopimus Jymyn kanssa ulottuu kauden 2023 loppuun saakka.

Heikkinen on pelannut Sotkamon Jymyssä 11 Superpesiksen runkosarjaottelua. Näissä otteluissa hän on lyönyt 0+6=6 juoksua ja kerännyt 11 kärkilyöntiä. Ykköspesiksessä Heikkinen on pelannut Sotkamon Jymyn kakkosjoukkueessa, sekä Haapajärven Pesä-Kiiloissa yhteensä 24 runkosarjan ja 4 alempien pudotuspelien ottelua. Näissä otteluissa hän on lyönyt 0+20=20 juoksua, tuonut 2 juoksua ja kerännyt 78 kärkilyöntiä. Tilastot päivitetty 15.9.2022.

Lähteet 

Suomalaiset pesäpalloilijat
Vuonna 2003 syntyneet
Elävät henkilöt